Spoštovani starši!

S ponedeljkom, 18.5.2020, je v veljavo stopil odlok vlade RS o začasnih pogojih za izvajanje športne dejavnosti, ki pod določenimi pogoji omogoča izvajanje procesa športne vadbe športnikom tudi v kolektivnih športih.

V DMN Gorica menimo, da želimo, navkljub zaključku uradnih tekmovanj, otrokom omogočiti nadaljnji trenažni proces. Pri tem moramo spoštovati priporočila NZS in NIJZ glede varovanja pred okužbo z virusom COVID-19.

V nadaljevanju vam predstavljamo **glavna priporočila** za izvajanje nogometnih treningov v običajnem obsegu, ki jih je priporočljivo dosledno izvajati:

1. Za vstop na treninge veljajo pravila elektive (**Epidemiološka anamneza + vprašalnik o simptomih in znakih bolezni**).
2. Priporočljiva je omejitev gibanja na nogometni klub in dom.
3. Kjer je možno, je potrebno vzdrževati varnostno razdaljo med posamezniki.
4. Potrebno je izogibanje stikom z osebo, ki kaže znake okužbe s COVID-19, na videz bolno osebo ali osebo, ki bi lahko bila v stiku z okuženo osebo, npr. da je pripotovala iz tujine. Vsak tak stik je potrebno nemudoma javiti odgovorni osebi v klubu.
5. Dovoljen je nogometni trening celotne ekipe v normalnem obsegu in običajen dotik z žogo v nogometu.
6. Nujna je zagotovitev razkužil za roke in redna uporaba le-teh.
7. Nadzor nad dostopom do prostorov za trening je obvezen za vse igralce in zaposlene.
8. Treningi še naprej potekajo za zaprtimi vrati.
9. **Obvezna je pisna potrditev** (izpolnjen in podpisan vprašalnik) s strani igralcev in strokovnega vodstva o tem, da so brez simptomov, povezanih s COVID-19 pred vstopom v območje treninga.
10. Skupinski sestanki naj potekajo le na igrišču oziroma na prostem ob upoštevanju varnostne razdalje.
11. **Obvezna je uporaba osebnih plastenk/bidonov za pijačo** (brez menjavanj).
12. **Uporaba slačilnic je še vedno prepovedana**. Igralci naj športno opremo oblečejo doma. Po končanem treningu vsi udeleženci nemudoma zapustijo območje treninga. Tuširanje v sklopu treninga ni dovoljeno, udeleženci naj se tuširajo doma.
13. Člani zdravstvene službe pri svojem delu uporabljajo osebno zaščitno opremo.
14. Vrata vseh prostorov naj ostajajo odprta, tako da ni potreben kontakt s kljukami.
15. Za vse udeležence treninga je priporočljiva uporaba maske do neposrednega pričetka treninga, ko jo lahko odložijo za čas trajanja treninga. Po končanem treningu je priporočljivo, da si masko zopet nadenejo.

**Navodila za obravnavo udeležencev nogometnih treningov v času COVID-19:**

Odgovorna oseba vodi evidenco za vsakega posameznega udeleženca nogometnega treninga. Pravilnost podanih informacij udeleženec treninga potrdi **s podpisom** na »**Tabeli za vsakodnevno beleženje simptomov**«.

Na kratko:

1. **Igralec** mora biti na zbornem mestu (modra stavba pred stadionom) najmanj 15 minut pred začetkom treninga, oblečen v trening oblačila, s svojo plastenko za pijačo, upoštevajoč varnostno razdaljo 1,5m.
2. Vsak **igralec** nogometnega društva DMN Gorica, bo na prvi trening prinesel podpisano »Izjavo staršev mladoletnega otroka pred pristopom k trenažnemu procesu ob sproščanju ukrepov za zajezitev širjenja COVID-19«, kar je predpogoj, da se lahko udeleži trenažnega procesa.
3. Podpisnik izjave (**starš oziroma skrbnik**) zagotavlja, da je otrok zdrav in da v zadnjih 14 dneh ni imel kateregakoli od simptomov ali bil v stiku z osebo, pri kateri je bila potrjena okužba s SARS-CoV-2.
4. **Trener** posamezne selekcije bo pred treningom izmeril posameznikovo temperaturo in povprašal po trenutni anamnezi.
5. V primerunegativne anamneze se bo lahko otrok udeležil trenažnega procesa pod strogimi varnostnimi ukrepi.
6. Trening poteka za zaprtimi vrati.
7. Po treningu igralec nemudoma odide domov brez zadrževanja pred stadionom.
8. Igralec, ki ne bo upošteval varnostnih navodil, bo moral trenažni proces zapustiti.
9. Igralec, ki bo med treningom kazal znake okužbe z virusom COVID-19, bo moral trenažni proces zapustiti.

V Novi Gorici, 19. 5. 2020 DMN Gorica